Η παρακολούθηση αυτού του βίντεο θα μπορούσε να εγείρει οδυνηρές αναμνήσεις και συναισθήματα.Για δωρεάν, εμπιστευτική υποστήριξη, καλέστε το 1800 737 377 ή επισκεφθείτε το [nationalredress.gov.au/support](http://www.nationalredress.gov.au/support)

Το Εθνικό Πρόγραμμα Αποζημίωσης απευθύνεται σε άτομα που βίωσαν σεξουαλική κακοποίηση παιδιών ενόσω βρίσκονταν σε ίδρυμα.

Αυτό περιλαμβάνει περιστάσεις όπου η σεξουαλική κακοποίηση έγινε στις εγκαταστάσεις κάποιου ιδρύματος ή όταν συνέβη κατά τη διάρκεια κάποιας δραστηριότητας που οργανώθηκε από το ίδρυμα, όπως κατασκήνωση.

Το Εθνικό Πρόγραμμα Αποζημίωσης βοηθά τα άτομα να έχουν πρόσβαση στην αποζημίωση και μπορεί να τα συνδέσει με δωρεάν, εμπιστευτικές Υπηρεσίες Υποστήριξης Αποζημίωσης.

Η αποζημίωση σχετίζεται με την αναγνώριση της βλάβης που προκλήθηκε σε άτομα που βίωσαν σεξουαλική κακοποίηση ως παιδιά και την υποχρέωση των ιδρυμάτων να λογοδοτήσουν.

Η αποζημίωση μπορεί να σημαίνει μια πληρωμή, πρόσβαση σε συμβουλευτική και ψυχολογική υποστήριξη, και μια συγνώμη από το ίδρυμα.

Μπορείτε να υποβάλετε αίτηση στο Εθνικό Πρόγραμμα Αποζημίωσης συμπληρώνοντας μια έντυπη αίτηση ή μια ηλεκτρονική αίτηση μέσω του MyGov.

Μπορείτε να κατεβάσετε και να τυπώσετε την έντυπη αίτηση από το nationalredress.gov.au ή καλέστε το Πρόγραμμα στο 1800 737 377 για να σας ταχυδρομήσουν την αίτηση.

Για να υποβάλετε αίτηση διαδικτυακά επισκεφθείτε το my.gov.au

Η υποβολή αίτησης στο Εθνικό Πρόγραμμα Αποζημίωσης μπορεί να σας κάνει να νιώσετε λίγο συγκλονισμένοι στην αρχή.

Πολλά άτομα βρίσκουν χρήσιμο να μιλήσουν σε κάποιον από την Υπηρεσία Υποστήριξης Αποζημίωσης πριν αποφασίσουν αν θέλουν να υποβάλουν αίτηση.

Αυτές οι υπηρεσίες μπορούν να σας βοηθήσουν να κατανοήσετε το Εθνικό Πρόγραμμα Αποζημίωσης, να παράσχουν εμπιστευτική και συναισθηματική υποστήριξη, και να σας βοηθήσουν να συμπληρώσετε το έντυπο αίτησης.

Ακολουθούν ορισμένα πράγματα που πρέπει να έχετε κατά νου κατά την υποβολή της αίτησης:

* Μπορείτε να υποβάλετε την αίτηση στον δικό σας χρόνο και με τον δικό σας ρυθμό.
* Δεν χρειάζεται να βρείτε δηλώσεις, αναφορές, φωτογραφίες ή άλλα αποδεικτικά στοιχεία, αλλά προσπαθήστε να συμπεριλάβετε όσο το δυνατόν περισσότερες λεπτομέρειες για τα όσα βιώσατε.
* Μπορείτε να ζητήσετε από κάποιον που εμπιστεύεστε να σας βοηθήσει να συμπληρώσετε το έντυπο, ή να σας βοηθήσει να γράψει μαζί σας.
* Αυτό μπορεί να είναι ένα μέλος της οικογένειας, ένας φίλος, ένας νόμιμος κηδεμόνας ή κάποιος από μια Υπηρεσία Υποστήριξης Αποζημίωσης.

Κατά τη συμπλήρωση του εντύπου της αίτησης, γράψτε για τα ιδρύματα, το άτομο ή τα άτομα που σας κακοποίησαν και για την κακοποίηση που βιώσατε.

Αφού μας στείλετε την αίτησή σας, θα επικοινωνήσουμε μαζί σας για να συζητήσουμε τα επόμενα βήματα.

Στη συνέχεια, συλλέγουμε πληροφορίες από τα ιδρύματα που προσδιορίσατε στην αίτησή σας.

Ένας ανεξάρτητος υπεύθυνος λήψης αποφάσεων εξετάζει μετά όλες τις πληροφορίες και αποφασίζει για το αποτέλεσμα.

Οι Ανεξάρτητοι Υπεύθυνοι Λήψης Αποφάσεων είναι ιδιαίτερα έμπειρα, αξιοσέβαστα άτομα από διάφορους τομείς που δεν έχουν σχέση με τα ιδρύματα.

Η διεκπεραίωση μιας αίτησης μπορεί να διαρκέσει 12 μήνες ή και περισσότερο, ανάλογα με τις περιστάσεις ενός ατόμου.

Οι αιτήσεις από άτομα που είναι πολύ άρρωστα ή ηλικιωμένα μπορούν να διεκπεραιωθούν ταχύτερα.

Το Εθνικό Πρόγραμμα Αποζημίωσης θα επικοινωνήσει μαζί σας για να σας πει αν είστε επιλέξιμοι για μια προσφορά αποζημίωσης.

Εάν δεν συμφωνείτε με το αποτέλεσμα, μπορείτε να ζητήσετε αναθεώρηση από διαφορετικό Ανεξάρτητο Υπεύθυνο Λήψης Αποφάσεων.

Για να μάθετε περισσότερα για τις επιλογές σας ή να συνδεθείτε με τις Υπηρεσίες Υποστήριξης Αποζημίωσης, καλέστε το 1800 737 377 από Δευτέρα έως Παρασκευή, 8πμ-5μμ

Ή επισκεφθείτε το nationalredress.gov.au